**סיור לימודי חו"ל**

**תקנון רישום:**

|  |  |
| --- | --- |
| 1. שליחת קבלה ו/או כל מידע אחר רלוונטי הנשלח מהאגודה נעשה רק באמצעות הדוא"ל שנמסר על ידי העמית/ה בעת הרישום באתר האינטרנט של הסתדרות המח"ר והאחריות על עדכון הדוא"ל חלה על העמית/ה בלבד. 2. כל מסמך או הודעת דוא"ל שנשלחה אלי מהאגודה בדוא"ל, תיחשב כזו שנתקבלה אצלי באותו יום בו נשלחה. באחריות העמית/ה לוודא שקיבל הודעות ו/או מסמכים באמצעות הדוא"ל ולא תתקבל כל טענה מהעמית/ה בעניין זה. 3. ידוע לי כי הזכאות להשתתף בסיור הלימודי בחו"ל הנה רק בתום שנת אכשרה לפחות באגודה עד לתחילת הסיור. 4. בעת הרישום, חובה להעביר צילום דרכון, עם תוקף של לפחות חצי שנה ממועד תחילת הסיור. כמו כן, על הדרכון להכיל לפחות דף ריק אחד, לצורך הטבעת חותמות. 5. . 6. מספר המקומות בכל סיור בחו"ל הוא מוגבל ואין ודאות שכל עמית/ה שנרשם אכן ייצא בפועל לאותו סיור אליו נרשם. למען הסר ספק, אין בהרשמה לסיור בחו"ל ואין באישור האגודה על סיום ההרשמה כדי להוות אישור ליציאת העמית/ה לחו"ל. ההשתתפות בסיור בפועל מותנית בקבלת אישור מהאגודה שהעמית/ה יוצא בפועל לאחר שהאגודה ערכה בירור באם מספר הנרשמים אינו חורג מהמגבלה של כמות העמיתים באותו סיור. 7. לאגודה אין שליטה ואין אחריות על סוג החדרים בהם יוחלט ע"י בית המלון במדינת היעד לשכן את העמית/ה/ים. כמו כן אין האגודה אחראית על מיקומו של החדר ובוודאי לא על שדרוגו. 8. הרישום בחדרים הוא על בסיס שני עמיתים בכל חדר. למען הסר ספק, לא יתאפשר רישום של בודד בחדר. במידה ועמית/ה ייוותר ללא ציוות, האגודה תצוות עבורו ע"פ שיקול דעתה. 9. במקרה של ליקוי מול בית המלון, האגודה איננה נושאת באחריות, אלא על העמית/ה להתנהל מול בית המלון. | 1. יש להצטייד בנעלי הליכה ובביגוד מתאים בהתאם לעונות השנה. 2. האגודה שומרת לעצמה את הזכות לשנות את תכנית הסיור במידת הצורך. 3. חל איסור מוחלט להעברת זכות ההשתתפות לעמית/ה או לכל אדם אחר. 4. תעודת השתתפות תשלח לעמית/ה/ים באמצעות הדוא"ל. 5. השתתפות בסיור הלימודי בחו"ל, אמורה להקנות לעמית/ה שני ימי השתלמות בשכר, אך על כל עמית/ה להתנהל בעניין זה ישירות מול המעסיק. 6. על העמית/ה לשלם בגין השתתפות בסיור את חלקו בהתאם לסכום כפי שיימסר לו ע"י צוות האגודה. לא יתאפשר רישום ללא הסדרת התשלום. ניתן לשלם באמצעות כרטיס אשראי. הסיור בחו"ל כולל כרטיס טיסה (כולל כל המיסים וההיטלים), ביטוח רפואי, מדריך ישראלי קבוצתי לאורך כל התוכנית, אירוח במלון – חצי פנסיון, סיורים מקצועיים. כל העלויות הן לגבי קבוצות. במידה ומשתתף יגיע באיחור או יעזוב מוקדם, העמית/ה יהיה אחראי לכל תוספת עלויות. 7. ביטוח- האגודה ערכה ביטוח קבוצתי עבור המשתתפים בסיור - ביטוח נסיעות לחו"ל, לעמית/ה/ים עד גיל 80 שנים, והעמית/ה יידרש לשלם בגין כך במסגרת חלקו בתשלום עבור הסיור בחו"ל. חברת הראל אמונה על עריכת ביטוח קבוצתי לעמיתי האגודה. העתק הפוליסה נשלח לכל עמית/ה בדוא"ל. כל תביעה למימוש הביטוח, תיעשה ישירות מול חברת הביטוח- הראל. נשים בהריון אינן מבוטחות. 8. קרן ידע אינה אחראית לכל נזק לרכוש ו/או לגוף שייגרמו למי מהעמית/ה/ים ו/או לרכוש ו/או לגוף צד שלישי עקב מעשה ו/או מחדל של העמית/ה. 9. הרשמת העמית/ה להשתתפות מהווה אישור של העמית/ה לכל התנאים המפורטים בתקנון זה. |